Riin Tamm

**Riin Tamm** (sündinud 12. augustil 1981) on eesti geneetik ja teaduse populariseerija. Tartu Ülikooli teaduskooli direktor (2018–2021).

## Hariduskäik
Riin Tamm on lõpetanud 2000. aastal Miina Härma Gümnaasiumi ning õppinud aastatel 2001–2005 Tartu Ülikoolis geenitehnoloogiat (molekulaardiagnostika erialal) bakalaureuseõppes, 2005–2007 magistriõppes ja 2007–2017 doktoriõppes. Ta kaitses 2017. aastal doktoritöö "Uute tiopuriinmetüültransferaasi aktiivsust mõjutavate biomarkerite otsingul", juhendajad Andres Metspalu ja Lili Milani, ning sai doktorikraadi.

## Töökäik
Aastatel 2004–2008 töötas Riin Tamm biotehnoloogia ettevõttes Quattromed-HTI Laborid OÜ laborandi ja teadurina. 2007–2009 oli ta laborispetsialist SA Tartu Ülikooli Kliinikumi Ühendlabori Geneetikakeskuses ning 2005–2006 geenitehnoloog Eesti Maaülikooli veterinaarmeditsiini ja loomakasvatuse instituudi geneetika laboris, 2010–2014 töötas Tartu Ülikooli Eesti Geenivaramus teadurina.

2015–2018 oli ta Tartu Ülikooli Kliinikumi ühendlabori laborispetsialist.

2018–2021 oli ta Tartu Ülikooli teaduskooli direktor.

2021–2024 oli ta Haridus- ja Teadusministeeriumi noorte- ja andepoliitika osakonna juhataja.

Alates 2024. aastast on ta Sisekaitseakadeemia teadusprorektor.

Ta on Miina Härma SA nõukogu esimees.

## Teadustöö
Riin Tamme peamised teadustöö suunad on inimese genoomi varieerumine ja selle seos eri tunnustega, täpsemalt pikaealisuse ja vananemise geneetika ning farmakogeneetika. Ta on osalenud ka neurogeneetikaga seotud koostööprojektides.

### Teaduskorralduslik tegevus

* 2005 Eesti Biokeemia Seltsi liige
* 2007 Eesti Inimesegeneetika Ühingu liige
* 2009 Eesti Gerontoloogia ja Geriaatria Assotsiatsiooni liige
* 2009 eelretsenseeritava meditsiiniajakirja Journal of Pediatric Biochemistry retsensent
* 2009 teadusajakirja World Journal of Gastrointestinal Pharmacology and Therapeutics teaduskomitee liige
* 2010–2017 Eesti Inimesegeneetika Ühingu juhatuse liige
* 2010 Eesti Gerontoloogia ja Geriaatria Assotsiatsiooni juhatuse liige
* 2011–2017 Eesti Inimesegeneetika Ühingu aastakonverentsi doktorantide sessiooni juht
* 2013 Tartu Ülikooli Teaduskooli uurimistööde konsultant geneetika alal
* 2013–2015 Bioteaduste Üliõpilaste Seltsi revisjonikomisjoni liige
* 2010–2013 rahvusvahelise konverentsi Geenifoorum teadusprogrammi komitee liige
* 2011–2013 rahvusvahelise konverentsi Geenifoorum teadusprogrammi komitee esimees
* 2011/2012. õppeaasta teadusaasta saadik meditsiini ja geneetika valdkonnas
* 2015 Eesti Gerontoloogia ja Geriaatria Assotsiatsiooni juhatuse esimees

### Teaduse populariseerimine
Riin Tamm on tutvustanud teadussaavutusi ajakirjanduses, näiteks ajalehes Postimees ja Õhtuleht, Kuku raadio teadussaates "Kukkuv õun" (29.08.2010, 5.06.2011), Vikerraadio saates "Labor" (22.01.2012), Eesti Televisiooni hommikusaates "Terevisioon" (15.10.2009, 20.10.2011, 17.01.2012), Kanal 2 saates "Tohter Olaf" (31.03.2014), Raadio 2 saates "Puust ja punaseks" (2.3.2012) ning on 2014. aastast sama saate kaassaatejuht inimest puudutavate teadusteemade käsitlemisel. Ta on teinud koostööd ajakirjadega Eesti Arst, Cosmopolitan, Imeline Teadus, Tervispluss, Pere ja Kodu ning olnud Estonian Airi pardaajakirja In Time kaanenägu (aprill/mai 2013). 2012. aastal valiti ta teadusaasta saadikuks.

Tamm on teadust populariseerides külastanud paljusid Eesti koole: tema loenguid on kuulatud rohkem kui 40 koolis, lisaks on ta läbi viinud praktikume. Ta on pidanud loenguid arstidele, apteekritele, õpetajatele ning esinenud teadust populariseerivatel üritustel ja teaduspäevadel, sh Teadlaste Öö festivalidel, Tartu Ülikooli Väärikate Ülikoolis ja Lasteülikoolis. Riin Tamm osaleb mobiilse biotehnoloogia labori ehk Rändava Bioklassi projektis, mille raames külastatakse Eesti koole, viies teaduse õpilastele lähemale.

Riin Tamm on teinud eksperdina kaastööd nii Eesti Tervishoiumuuseumile kui ka Tartu Ülikooli Ajaloomuuseumile. Ta on 9. klassi bioloogia õpiku ja töövihiku II osa retsensent (kirjastus Avita, ilmunud 2013). Ta on olnud kahe rahvusvahelise noorteadlaste töötoa peakorraldaja (2009. aastal "The 2nd Lifespan and Link-Age Young Investigator Workshop" ja 2010. aastal "GWAS: from genotyping to sequencing") ning korraldanud EGGA biogerontoloogia teabepäevi "Vananemine ja tervis" (06.10.2011) ning "Vananeva ühiskonna väljakutsed meditsiinile" (13.06.2014).

Alates 2014. aastast on Riin Tamm teadust populariseeriva telesaate "Rakett 69" üks põhikohtunikke.

## Tunnustus
### Teadustööauhinnad
* 2008 Eesti üliõpilaste teadustööde riiklik konkurss, diplom magistritöö eest
* 2011 parima suulise ettekande auhind (11.–13. mai, 2011, 6th Joint Tartu-Turku-Tallinn meeting "Exploring science and culture", Tallinn, Eesti)
* 2012 II preemia kategoorias "Parim teadust ja tehnoloogiat populariseeriv teadlane, ajakirjanik, õpetaja vms" Eesti teaduse populariseerimise konkursil

### Stipendiumid ja teadusgrandid
* 2005 FEBS Youth Travel Fund grant
* 2006 FEBS Youth Travel Fund grant
* 2007 Euroopa Inimesegeneetika Ühingu konverentsi stipendium
* 2007 EMBO travel fellowship sponsored by the Austrian Research Ministry
* 2009 Baltic Summer School 2009 Travel Stipend by the EU under the Marie Curie Program
* 2010 Artur Linnu stipendium, Eesti Geenikeskus
* 2011 DoRa stipendium doktoriõpinguteks ja teadustööks Ljubljana Ülikoolis Sloveenias
* 2011 Euroopa Inimesegeneetika Ühingu konverentsi stipendium

### Muu
* 2014 Tartu Ülikooli tunnustuskiri aktiivse kaasalöömise eest ülikoolielu edendamisel

## Viited

## Välislingid

* 
* Riin Tamm , miks.ee
* Aime Jõgi "Värviliste jalgadega naine murrab müüte" Postimees, 29. november 2011
* Rainer Kerge "Geneetik Riin Tamm: "Inimese genoomist on põhjalikumalt läbi uuritud alles 2%."" Õhtuleht, 16. juuni 2012
* Aime Jõgi Töö patsiendiga viis avastuseni Postimees, 9. jaanuar 2014
* "Riin Tamm räägib geenidest, mis määravad me vanust" ETV arhiiv, "Terevisioon", 15. oktoober 2009
* "Riin Tamm võttis lühidalt kokku viimase kümne aasta saavutused geenide uurimise osas Eestis" ETV arhiiv "Terevisioon", 20. oktoober 2011
* "Noor teadlane: teadlaseks olemine ei ole amet, vaid elustiil" ETV arhiiv, "Terevisioon", 17. jaanuar 2012
* Kristi Leppik "Teadlased otsivad eestlaste Peeter Paani geeni"" Postimees, 15. mai 2010
* Aime Jõgi "Geenivaramu saadab 3000 proovi välismaale" Postimees, 15. mai 2012
* Aime Jõgi "Geneetikud uurivad prügi tööd rakus ja pakse inimesi" Postimees, 11. juuni 2012
* Lõpp hea, kõik hea. Vikerraadio, 20. detsember 2012
* Narva Lasteülikooli loeng Tartu lastele, 18. märts 2013
* In Time April/May 2013 "Riin Tamm Makes genetics sound easy"
* Aime Jõgi "Rakett 69" võistlejad selguvad oktoobris Postimees, 16. september 2014
* Kommentaar artiklile "Sündinud vales kehas – ängistuse, viha ja lootusega" Postimees, 7. oktoober 2014
* "Kukkuv õun" Kuku raadio, 29. august 2010
* "Kukkuv õun" Kuku raadio, 5. juuni 2011
* "Puust ja punaseks" ERR, 2. märts 2012
* "Puust ja punaseks" ERR, 7. november 2014
* "Puust ja punaseks" ERR, 12. detsember 2014
* "Puust ja punaseks" ERR, 6. detsember 2015
* "Puust ja punaseks" ERR, 27. märts 2015
* Riin Tamm ja teadlase pisik